Sarajevo, 20.02.2017. u 12:00 h

**SAOPŠTENJE ZA JAVNOST**

**Nije bilo primjedbi na utvrđivanje rezultata u opštini Stolac**

Prebrojavanje i utvrđivanje rezultata za načelnika i općinsko vijeće na ponovljenim lokalnim izborima u opštini Stolac je proteklo u skladu sa zakonom i podzakonskim aktima, izvijestili su posmatrači Koalicije ''Pod lupom''.

Posmatrači Koalicije ''Pod lupom'' su pratili izbore u Stocu od otvaranja biračkh mjesta sve do okončanja prebrojavanja glasačkih listića na svih 20 biračkih mjesta. Primjedbi i prigovora na utvrđivanje rezultata nije bilo, niti su primijećene nepravilnosti koje bi mogle imati uticaj na rezultate izbora za načelnika i općinsko vijeće.

Ponovljeni izbori u opštini Stolac su protekli slobodni i pošteno, uz jedan incident i nekoliko uočenih nepravilnosti.

Koalicija još jednom poziva nadležne izborne komisije da razmotre sve zaprimljene primjedbe posmatrača u što skorijem roku u cilju poštivanja izborne volje birača.

*Za sve dodatne informacije molimo Vas da se obratite koordinatorici za odnose s javnošću Koalicije ''Pod lupom'' Jovani Kljajić putem elektronske pošte* *pr@podlupom.org* *ili telefona 033 268 160 i 065 252 016.*